
Oilthigh Dhùn Èideann 
Oifis airson Giùlan nan Oileanach, Gearanan agus Ath-thagraidhean (OSCCA)
Foirm Ghearanan/Bheachdan

Tha e na rùn daingeann aig an oilthigh a bhith a’ cur ri càileachd ar cùis sheirbheisean le bhith ag èisteachd gu gnìomhach ri guthan ar n-oileanaich, luchd-obrach agus coimhearsnachd. Mus lìonar am foirm seo, leugh am fiosrachadh air mar a bhios an t-Oilthigh a’ dèiligeadh ri gearanan aig www.ed.ac.uk/university-secretary-group/complaint-handling-procedure

Faodar am foirm seo a chleachdadh
· Gus iarraidh gun tèid beachdachadh air gearan aig Ìre 1 no Ìre 2 air cùis Oilthigh a tha a’ tighinn taobh a-staigh Dòigh-obrach Làimhseachadh nan Gearanan.
· Gus fios air ais a chur a-steach an àite a bhith ag iarraidh gum beachdaichear air mar ghearan.

Gearan: Nuair a tha cuideigin a’ cur an cèill nach eil iad riaraichte le rud(an) a rinn no nach do rinn an t-Oilthigh, no le ìre na seirbheis a thug an t-Oilthigh seachad no a chaidh a thoirt seachad às a leth. Ma chuireas tu gearan a-steach, tha sin a’ ciallachadh gu bheil thu ag iarraidh air an Oilthigh rannsachadh a dhèanamh air na cùisean a thog thu agus gus freagairt a thoirt seachad.

Fios air ais: Ma chuireas tu fios air ais, tha thu a’ roghnachadh gun a bhith a’ cur a-steach gearan no a bhith ag iarraidh rannsachadh. ’S e a th’ ann am fios air ais ach beachdan cruthachail a thèid a thoirt dhan sgioba iomchaidh airson beachdachadh air, airson a bhith a’ brosnachadh deagh chleachdadh agus leasachadh. Chan eilear ag iarraidh gnìomh a ghabhail no rannsachadh a dhèanamh ma chuirear fios air ais thugainn.

Co-dhùnaidhean acadaimigeach agus Pròiseas an Oilthigh às dèidh do Ghearan a bhith air a chur a-steach
Thathar a’ cur an cuimhne luchd-gearain nach fhaodar Dòigh-obrach Làimhseachadh nan Gearan a chleachdadh gus cur an aghaidh co-dhùnadh acadaimigeach, agus nach bi gearan a’ cur dàil no bacadh air pròiseasan oilthigh bho bhith a’ tachairt. Ma chuirear gearan a-steach, chan eil seo a’ toirt buaidh air, no ag atharrachadh, riatanasan do chùmhnaint leis an Oilthigh no am prògram acadamaigeach, agus cha chuir e bacadh air a bhith a’ sireadh chìsean no chàintean agus cha toir e buaidh air pròiseasan co-cheangailte ri duaisean (às-dùnaidhean, molaidhean panail, is msaa).

Ma gheibhear a-mach nach eil a’ chùis a thog thu taobh a-staigh raon-ùghdarrais Prògram Làimhseachadh nan Gearanan thèid seo innse dhut.

Gnothaichean mu Ghiùlan nan Oileanach
Bu chòir gearanan mu ghiùlan nan oileanach aithris do sgioba giùlain nan oileanach gu dìreach. Faic https://registryservices.ed.ac.uk/academic-services/students/conduct/code-of-student-conduct/request-investigation no cuir fios chun an sgioba air: studentconduct@ed.ac.uk 

Fianais
Ma tha fianais sgrìobhte iomchaidh agad gus taic a chumail ris a’ ghearan agad, cuir an cois an fhoirm seo i. Bu chòir fianais a bhith buntainneach ris a’ ghearan a-mhàin. Dh’fhaodte nach tèid beachdachadh air fianais ma tha cus dhith ann no ma tha fianais ann a thathar den bheachd nach eil buntainneach dhan ghearan agad. Dh’iarramaid nach cuirear dealbhan oillteil no ro ghrafaigeach a-steach ma tha sin comasach. Ma tha thu den bheachd gum feum thu dealbhan làidir no grafaigeach no a chuireadh dragh air daoine a chur a-steach, cuir fios gu sgioba nan gearanan mus cuirear a-steach iad. 

Chì an neach a tha a’ sgrùdadh na cùise am foirm agus sgrìobhainnean taic sam bith, agus dh’fhaodte gum faic neach sam bith e a tha air an ainmeachadh sa ghearan cho math ri luchd-obrach buntainneach san roinn/na roinnean mu bheilear a’ dèanamh gearain. Tha sinn an dùil gun dèilig a h-uile neach-obrach a tha an sàs ann am pròiseas nan gearanan ri cùisean ann an dòigh mhothachail agus phroifeiseanta mar phàirt den obair aca.

Riochdachadh Treas-phàrtaidh agus/no Gearanan Buidhne
Tha feum air cead ma thathar a’ cur gearan a-steach às leth cuideigin eile (a’ gabhail a-steach buidheann) no mu na dh’fhiosraich treas pàrtaidh. Dh’fhaodte nach tèid againn air beachdachadh air gearanan far nach eil cead iomchaidh air a thoirt seachad. Thoir sùil air an “Stiùireadh air cead agus a bhith mar riochdaire” a tha ri fhaighinn aig: https://usg.ed.ac.uk/key-compliance-information/complaint-handling-procedure/procedure 

Clàran-ama
Thathar an dùil gun tog luchd-gearain cùisean nuair a thachras iad, agus bu chòir dhaibh an togail taobh a-staigh sia mìosan bhon tachartas mu bheil thu airson gearan a thogail, no a bhith a’ faighinn a-mach gu bheil adhbhar gearain agad, no taobh a-staigh dà mhìos bho fhreagairt ìre 1 (ma tha seo às dèidh seo). Cha ghabhar ri gearanan a tha air dheireadh às dèidh seo, ach a-mhàin ma tha fianais ann gu bheil suidheachadh air leth ann. Ma tha an tìde air ruith air na cùisean gearain agaibh, cha bheachdaichear orra ach a-mhàin ma tha adhbhar air leth ann. Ma tha cuid de na h-eileamaidean fhathast taobh a-staigh a’ chlàir-ama, thèid fiosrachadh a thoirt dhut.

Fiosrachadh do dh’oileanaich a-mhàin
Ma tha thu nad oileanach, mholamaid gu làidir gum bruidhinn thu ris an Àite Comhairleachaidh (the Advice Place) mus lìon thu am foirm seo. Tha an t-Àite Comhairleachaidh na sheirbheis neo-eisimeileach air a ruith le Comann nan Oileanach, agus tha luchd-comhairleachaidh proifeasanta ann le eòlas air a bhith a’ toirt taic do dh’oileanaich a thaobh ghearanan. Is urrainn do dh’oileanaich fios a chur dhan Àite Comhairleachaidh air post-d air advice@eusa.ed.ac.uk, air a’ fòn air 0131 374 4581, no air-loidhne aig www.eusa.ed.ac.uk/advice.








Earrann A: Fiosrachadh pearsanta

	Ainm slàn: 
	


	Seòladh puist-d: 

	


	Fòn:
	


	Seòladh:
	




	Àireamh clàraidh:
(Oileanaich làithreach/Seann oileanaich)

	







Tha mi a’ dèanamh an tagraidh seo às leth: (Cuir strìochag ris an roghainn iomchaidh)
Mi fhìn					 ☐
Cuideigin Eile	**			 ☐
**Dh’fhaodte nach gabhar ri seo às aonais cead bhon treas pàrtaidh.

Tha mi (no tha mi a’ riochdachadh): (Cuir strìochag ris an roghainn iomchaidh)
	Oileanach (Aig an àm seo no san àm a dh’fhalbh)                                   ☐

	Neach-tagraidh                          ☐

	Neach-obrach (Aig an àm seo no san àm a dh’fhalbh)                                            ☐
	Eile*                                            ☐

	Eile*: Innis dhuinn dè an ceangal a th’ aca ris an Oilthigh agus mar a chleachd thu na seirbheisean againn no mar a thug iad buaidh ort 







Earrann B: An Gearan no Fios air ais agad
· Ma tha thu dìreach airson fios air ais a thoirt seachad seach a bhith a’ dèanamh gearan, lìon Ceistean B1 agus B2 agus an uair sin rach air adhart gu Earrainn E.

B1: Cuir a-steach fiosrachadh mun ghearan no mun fhios air ais agad. 

	


















B2. LÌON SEO NUAIR A THA THU AIRSON FIOS AIR AIS A THOIRT SEACHAD A-MHÀIN: 
(Ma tha thu a’ cur a-steach gearan an àite seo, rach air adhart dhan ath earrainn)
	Tha mi a’ daingneachadh nach eil mi airson gearain a dhèanamh agus gu bheil mi airson ’s gum measar seo mar fhios air ais a-mhàin. Tha mi a’ tuigsinn nach eil feum air sgrùdadh no toradh sam bith ma bheir mi seachad fios air ais agus gu bheil an tagradh seo airson a bhith a’ brosnachadh leasachadh leantainneach no leasachadh sheirbheisean no pròiseasan an Oilthigh.
	☐




Earrann C: Gearan Ìre 1/ sa chiad dol a-mach
C1: A bheil thu air a’ chùis seo a thogail mar ghearan mar-thà agus air freagairt fhaighinn.
	THA:                                                      ☐
Ma fhreagair thu THA - lean air adhart gu Ceist C2 gus Sgrùdadh Ìre 2 iarraidh.
	CHAN EIL:                                     ☐
Ma fhreagair thu CHAN EIL - gluais air adhart gu dìreach gu C3 (fàg C2)








C2: Airson iarrtasan aig Ìre 2 a-mhàin: Cuir fiosrachadh a-steach mun ghearain Ìre 1/ sa chiad dol a-mach a’ gabhail a-steach conaltraidhean a rinneadh roimhe. Mìnich na cùisean a tha thu den bheachd nach deach fhuasgladh aig Ìre 1/sa chiad dol a-mach no carson a tha thu den bheachd nach eil/nach biodh freagairt Ìre 1 iomchaidh 

	













C3: Mìnich dè am fuasgladh a dh’iarradh tu air a’ ghearan agad. 

	








Earrann D: Clàr-ama

D1: Thoir seachad fiosrachadh mun cheann-latha (no na cinn-latha) no àm san do thachair an tachartas no a’ chùis mu bheilear a’ gearan.
	



Ma tha an t-àm còrr is sia mìosan às dèidh an tachartais mu bheil thu airson gearan a dhèanamh, no a bhith a’ faighinn a-mach gu bheil adhbhar gearain agad, sgrìobh sìos an t-adhbhar air leth airson na dàil (cuir a-steach fianais gus taic a chumail ri seo cuideachd):

	








Earrann E: A’ dearbhadh an tagraidh
Ma tha earrannan ann nach eil air an lìonadh, dh’fhaodte gum feumar fiosrachadh a bharrachd iarraidh mus beachdaichear air.

	Tha mi a’ dearbhadh gun do chuir mi a-steach fiosrachadh no sgrìobhainnean buntainneach air am bu chòir beachdachadh.
	☐
	Leugh mi agus thuig mi Dòigh-obrach Làimhseachadh nan Gearanan.
	☐
	Tha mi a’ tuigsinn nan dùilean a tha air an suidheachadh anns  a’ Phoileasaidh Giùlain ris a bheil dùil fhad ’s a tha mi ann an conaltradh leis an Oilthigh.
	☐
	Tha mi a’ tuigsinn gur dòcha gun iarr luchd-obrach an Oilthigh fiosrachadh a bharrachd mu na cùisean a chaidh a thogail.
	☐
	Tha mi a’ dearbhadh gu bheil am fiosrachadh an cois seo fìor, cho fad ’s as aithne dhomh.
	☐


	Soidhneadh-d/Air a lìonadh le
	

	Ceann-latha:
	



A’ cur an fhoirm seo a-steach

Bu chòir foirmean lìonta a chur tron phost-d gu Complaints@ed.ac.uk.   

Ma cho-dhùineas tu seo a phostadh, dh’fhaodte gun toir sin dàil air a bhith a’ faighinn daingneachadh gun d’ fhuair sinn e agus a bhith a’ faighinn freagairt. ’S e an seòladh puist againn:

Sgioba Rianachd nan Gearan
Oifis Giùlain nan Oileanach, Gearanan agus Ath-thagraidhean
Oilthigh Dhùn Èideann
Seann Cholaiste
Drochaid a Deas
Dùn Èideann 
EH8 9YL 										    

